|  |
| --- |
|  |
| Obrazloženje IV. Izmjena i dopuna Proračuna Grada Otoka za 2023.g. |
|  |

**UVOD**

Sukladno članku 45. Zakona o proračunu (NN 144/21) Grad Otok izradio je treće Izmjene i dopune Proračuna za 2023.godinu. Metodologija izrade drugih Izmjena i dopuna Proračuna je istovjetna donošenju Proračuna.

Ovim Izmjenama i dopunama Proračuna za 2023.godinu planiraju se prihodi i primici u iznosu od 6.893.516,25 EUR-a te rashodi i izdaci u iznosu od 6.893.516,25 EUR-a.

**OBRAZLOŽENJE OPĆEG DIJELA PRORAČUNA**

Ovim Izmjenama ukupni prihodi i primici konsolidiranog Proračuna za 2023.g. planirani su u visini 6.893.516,25 EUR-a.

**PRIHODI POSLOVANJA**

Drugim Izmjenama se mijenjaju sljedeće skupine:

Skupina 61- Prihodi od poreza planirani su u iznosu 795.973,82 EUR-a, Ovim Izmjenama i dopunama povećavaju se za 49.762,53 EUR-a, povećanje se odnosi na povećanje poreza i prireza na dohodak.

Skupina 63-Pomoći proračunu iz drugih proračuna planirane su u iznosu 4.171.568,86 EUR-a. Ovim izmjenama i dopunama smanjuju se za 736.824,00 EUR-a. Ovo smanjenje odnosi se na kapitalne pomoći za elementarnu nepogodu koju se dogodila u srpnju ove godine.

Skupina 64- Prihodi od imovine planirani su u iznosu od 523.663,00 EUR-a te su ovim Izmjenama i dopunama povećani za 24.540,00 EUR-a. Povećanje se odnosi na povećanje prihoda od nefinancijske imovine.

Skupina 65- Prihodi od upravnih, administrativnih i pristojbi po posebnim propisima planirane su u iznosu od 820.544,00 EUR-a. Ovim Izmjenama i dopunama povećavaju se prihodi za 23.776,05 EUR-a, a povećanje se odnosi na povećanje šumskog doprinosa, prihoda s osnove posebnih ugovora te ostalih gradskih prihoda.

Prihodi od prodaje nefinancijske imovina

Skupina 71- Prihodi od prodaje ne proizvedene dugotrajne imovine planirani su u iznosu od 288.634,00 EUR-a te su ovim izmjenama i dopunama smanjeni za 3.700,00 EUR-a.

**RASHODI POSLOVANJA**

Ovim Izmjenama ukupni rashodi i izdaci konsolidiranog Proračuna za 2023.g. planirani su u visini 6.893.516,25 EUR-a.

Skupina 31- Rashodi za zaposlene planirani su u iznosu od 562.030,76 EUR-a. Ovim izmjenama i dopunama ovi rashodi povećaju se za 4.200,00 EUR-a i odnose na preraspodjelu obveza za plaće unutar upravnih odjela.

Skupina 32- Materijalni rashodi planirani su u iznosu od 1.528.269,14 EUR-a. Ovim izmjenama i dopunama ovi rashodi se povećavaju za 22.903,00 EUR-a a odnose se na rashode za materijal i energiju te rashode za usluge zbog elementarne nepogode koja je pogodila Grad Otok.

Skupina 34-Financijski rashodi planirani su u iznosu od 22.309,00 EUR-a. Ovim izmjenama i dopunama ovi rashodi se povećavaju za 5.300,00 EUR-a, odnosi se na ostale financijske rashode.

Skupina 37-Naknade građanima i kućanstvima na temelju osiguranja i druge naknade planirani su u iznosu od 1.687.706,00 EUR-a. Ovim izmjenama i dopunama ovi rashodi se smanjuju za 24.636,00 EUR-a a odnose se na ostale naknade građanima i kućanstvima iz proračuna za nadoknadu sredstva za žurnu sanaciju obiteljskih objekata.

Skupina 38- Ostali rashodi planirani su u iznosu od 456.915,00 EUR-a. Ovim izmjenama i dopunama ovi rashodi se smanjuju za 76.315,00 EUR-a a odnose se na tekuće donacije, kazne i penale i naknade štete.

**RASHODI ZA NABAVU NEFINANCIJSKE IMOVINE**

Skupina 41- Rashodi za nabavu neproizvedene dugotrajne imovine planirani su u iznosu od 4.445,58 EUR-a. Ovim Izmjenama i dopunama proračuna smanjeni su 4.445,00 EUR-a. Smanjenje se odnosi smanjenje materijalne i nematerijalne imovine.

Skupina 42-Rashodi za nabavu proizvedene dugotrajne imovine planirani su u iznosu od 1.345.237,28 EUR-a. Ovim Izmjenama i dopunama smanjuju se za 538.108,00 EUR-a a smanjenje se odnosi na građevinske objekte te postrojenja i opremu.

**IZDACI ZA FINANCIJSKU IMOVINU I OTPLATE ZAJMOVA**

Skupina 54-Izdaci za otplatu glavnice primljenih zajmova planirani su u iznosu od 586.461,92 EUR-a.

**OBRAZLOŽENJE POSEBNOG DJELA PRORAČUNA PO ORGANIZACIJSKOJ I PROGRAMIMA**

**UPRAVNI ODJEL ZA KOMUNALNO GOSPODARSTVO I PRAVNE POSLOVE**

Djelokrug:

Upravni odjel za komunalno gospodarstvo i pravne poslove obavlja sljedeće upravne, stručne i
druge poslove; funkcioniranje i razvitak komunalnog gospodarstva (obavljanje komunalnih djelatnosti te izgradnja i održavanje komunalnih objekata i uređaja u stanju funkcionalne ispravnosti, koordinacija rada pravnih i fizičkih osoba koje obavljaju pojedine komunalne djelatnosti); vrši pripremu i provodi programe održavanja i gradnje objekata i uređaja komunalne infrastrukture; uređenje naselja i stanovanje; provođenje komunalnog reda; uređenje prometa na području Grada; investicijsko i tekuće održavanje imovine Grada; poslove komunalnog sustava vezane uz druge propise; održavanje infrastrukture i drugih javnih prostora od interesa za Grad; poslovi praćenja stanja u prostoru i vođenje sustava prostornog uređenja te izradu pripadajućih akata; poslovi pripreme te praćenje izrade i donošenja dokumenata prostornog uređenja; upravni postupak izdavanja rješenja o komunalnom doprinosu i komunalnoj naknadi, legalizacija, korištenje javnih površina, zaštita potrošača, poslovi izrade i donošenja dokumenata prostornog uređenja; poslovi pripreme i praćenja izrade dokumenata potrebnih za realizaciju izgradnje gradskih razvojnih projekata (izrada idejnog rješenja, ishođenje lokacijske dozvole, građevinske dozvole i drugih odgovarajućih akata); poslovi pripreme i praćenja izrade stručnih podloga, studija i drugih dokumenata potrebnih za izradu prostornih planova i drugih pripadajućih akata; poslovi suradnje sa susjednim jedinicama lokalne samouprave u svezi s namjenom prostora na kontaktnim područjima Grada i susjednih jedinica lokalne samouprave te na zajedničkoj infrastrukturi; provedba upravnog postupka u području podmirenja troškova stanovanja i drugih prava u sustavu socijalne skrbi; izrada nacrta općih akata (normativna djelatnost, zastupanje Grada pred sudovima i drugim tijelima po punomoći, provedba javne nabave.

U upravnom odjelu za komunalno gospodarstvo i pravne poslove ukupni rashodi planirani su u iznosu od 1.125.219,43 EUR-a. Ovim Izmjenama i dopunama Proračuna rashodi su smanjeni za 35.996,00 EUR-a.

U nastavku dajemo prikaz i obrazloženje programa i aktivnosti unutar ovog razdjela koji se mijenjaju:

**GLAVA7: ADMINISTRATIVNO I TEHNIČKO OSOBLJE**

Planirani rashodi za ovu aktivnost bili su 331.371,39 EUR-a te su ovim Izmjenama dopunama proračuna povećani za 1.400,00 EUR-a. Povećanje se odnosi na usklađenje plaća za zaposlene, doprinosa i ostalih rashoda za zaposlene u odjelu.

**GLAVA 8**: **KOMUNALNA DJELATNOST**

Planirani rashodi za ovu aktivnost bili su 1.032.956,43 EUR-a te su smanjeni ovim Izmjenama i dopunama proračuna za 37.366,00 EUR-a. Smanjenje se odnosi na održavanje športskih objekata, opreme za košenje, sanaciju divljih odlagališta, sanaciju kanalske mreže unutar naselja, uređenje javnih površina u središtu Komletinaca, dječja sportska igrališta te asfaltiranje javnih prometnih površina.

Program: Održavanje komunalne infrastrukture

Program obuhvaća aktivnosti kojima se nastavljaju ranije započeti projekti, izrade projektne aktivnosti i realizacija novih projekata.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života u Gradu Otoku.

Planirani rashodi za ovu aktivnost bili su 965.683,43 EUR-a,.Ovom aktivnošću došlo je do smanjenja 12.263,00 EUR-a. Smanjenje se odnosi na sanaciju prostora ciglane, sanaciju divljih odlagališta te sanaciju kanalske mreže unutar naselja.

*Aktivnost*: Održavanje javnih površina

Obuhvaća aktivnosti održavanja zelenih površina, uređenje parkovnih površina, hortikulturalno uređenje javnih površina, popravak igrališta, sanacija kanalske mreže ,ukrašavanje javnih površina, održavanje spomen obilježja Grada Otoka, nabava opreme za parkove i igrališta.

Obuhvaća uređenje javnih površina u središtu Komletinaca, izgradnja grobljanske kapelice u Otoku te rekonstrukciju ulice Zrinskih i Frankopana.

Planirani rashodi za ovu aktivnost su 262.732,29 EUR-a. Ovom aktivnošću je došlo do smanjenja rashoda za 1.272,00 EUR-a, a smanjenje se odnosi na sanaciju kanalske mreže unutar naselja, uređenje javnih površina u središtu Komletinaca te rashode za dječja sportska igrališta.

 *Aktivnost: Izgradnja prometne infrastrukture*

Obuhvaća aktivnost izgradnje prometne infrastrukture te rekonstrukciju postojećih cesta kojima je potreba obnova.

Planirani rashodi za ovu aktivnost su 192.161,14 EUR-a. Ovim Izmjenama i dopunama smanjeni su za 15.000,00 EUR-a. Smanjenje se odnosi na asfaltiranje javnih prometnih površina.

Aktivnost: Održavanje groblja

Obuhvaća aktivnosti održavanja gradskih groblja u Gradu Otoku, odnosno rashode koji se odnose na te aktivnosti.

Planirani rashodi za ovu aktivnost su 15.308,00 EUR-a. Ovim Izmjenama i dopunama povećani su za 1.000,00 EUR-a. Povećanje se odnosi na povećanje rashoda za održavanje groblja u Otoku.

*Aktivnost: Izgradnja sustava odvodnje i vodovodne mreže*

Obuhvaća aktivnosti izgradnje sustava odvodnje i kanalizacijske mreže na području Grada Otoka.

Planirani rashodi za ovu aktivnost bili su 19.908, 00 EUR-a te su ovim Izmjenama i dopunama smanjene za 19.908,00 EUR-a. Smanjenje se odnosi na smanjenje rashoda za proširenje vodovodne mreže i izgradnju kanalizacijske mreže na području Grada Otoka.

**UPRAVNI ODJEL ZA DRUŠTVENE DJELATNOSTI, SAMOUPRAVE I OPĆE POSLOVE**

Djelokrug:

Upravni odjel za društvene djelatnosti, samoupravu i opće poslove obavlja sljedeće upravne, stručne i druge poslove; poslovi vezani uz funkcioniranje političkoga sustava Grada, a s tim u vezi poslovi koji se odnose na rad Gradskoga vijeća i rad njegovih radnih tijela; poslovi vezani za rad i organizaciju lokalne i mjesne samouprave; poslovi vezani za unutarnje ustrojstvo gradske uprave; prijave i odjave radnika i drugi kadrovski poslovi (rješenja o prijemu u radni odnos i raspored, plan prijema u službu); poslovi prijemne kancelarije i otpreme pošte; zaštita i čuvanje arhivskog gradiva; poslovi ureda gradonačelnika i protokola, provedba upravnog postupka u području podmirenja troškova stanovanja i drugih prava u sustavu socijalne skrbi, ugostiteljstvo i turizam, zaštita i spašavanje, civilna zaštita, protupožarna zaštita, odgoj i obrazovanje, kultura, sport, društvene djelatnosti, suradnja s udrugama; poslovi pripreme i provedbe programa javnih potreba društvenih djelatnosti, upravljanje informacijama (pravo na pristup informacijama), odnosi s javnošću; ostale opće poslove gradske uprave.

U upravnom odjelu za društvene djelatnosti, samoupravu i opće poslove ukupni rashodi planirani su u iznosu od 3.547.172,31 EUR-a. Ovim Izmjenama i dopunama Proračuna rashodi su smanjeni za 686.820,00 EUR-a.

U nastavku dajemo prikaz i obrazloženje programa i aktivnosti unutar ovog razdjela koji se mijenjaju:

GLAVA 4 : ADMINISTRATIVNO I TEHNIČKO OSOBLJE

Planirani rashodi su bili 143.778,05 EUR-a te su ovim Izmjenama dopunama proračuna povećani za 10.000,00 EUR-a. Povećanje se odnosi na usklađenje plaća za zaposlene, doprinosa i ostalih rashoda za zaposlene u odjelu.

GLAVA5: BRIGA O DJECI

PROGRAM:PREDŠKOLSKI ODGOJ

Planirani rashodi bili su 27.075,00 EUR-a te su ovim Izmjenama i dopunama proračuna smanjeni za 14.272,00 EUR-a. Smanjenje se odnosi na usklađenja po pozicijama u proračunom vezani uz sufinanciranje vrtića izvan Grada Otoka, te smanjenjem kapitalnih donacija osnovnim školama s područja Grada.

GLAVA 6: JAVNE POTREBE U ŠPORTU I REKREACIJI

PROGRAM: TEKUĆI PROGRAM

Ovim programom obuhvaćeni su rashodi za tekuće donacije sportskim društvima te uređenje sportskog stadiona Nk Otok.

Planirani rashodi bili su 175.995,00 EUR-a te su ovim Izmjenama i dopunama proračuna smanjeni za 10.000,00 EUR-a. Smanjenje se odnosi na smanjenje rashoda za uređenje stadiona Nk Otok.

**GLAVA 7: JAVNE POTREBE U KULTURI I INFORMIRANJU**

PROGRAM:TEKUĆI PROGRAM

Ovim programom obuhvaćeni su rashodi za usluge, tekuće donacije i ostali nespomenuti rashodi poslovanja.

.

Planirani iznos bio je 296.488,03 EUR-a te je ovim Izmjenama i dopunama došlo do smanjenja za 3.017,00 EUR-a. Smanjen se donosi na smanjenje rashoda za pokroviteljstvo izdavanja glazbenih djela, muzejsku zbirku te sufinanciranje škole plivanja.

**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini.

Planirani rashodi iznosili su 243.581,00 EUR-a te su ovim Izmjenama i dopunama smanjeni za 15.963,00 EUR-a. Smanjene se odnosi na smanjenje rashoda za potporu programa aktivna zajednica , troškove stanovanja te rashode za sufinanciranje ogrijeva.

**GLAVA 10: RAZVOJ ZAJEDNICE**

Program obuhvaća aktivnosti kojima se izvršavaju rashodi Upravnog odjela u 2023.godini.

Planirani rashodi iznosili su 721.759,00 EUR-a te su ovim Izmjenama i dopunama smanjeni za 659,132,00 EUR-a.

Smanjenje rashoda se odnosi na usklađenja rashoda za sufinanciranje cijene prijevoza učenika osnovnih škola, kapitalne donacije vjerskim zajednicama te izgradnju prometnice u Gospodarskoj zoni.

**GLAVA 11: SUSTAV CIVILNE ZAŠTITE**

PROGRAM:TEKUĆI PROGRAM

Tekući program obuhvaća rashode civilne zaštite na području Grada Otoka te dobrovoljnih vatrogasnih društava.

Planirani rashodi bili su 1.748.608,00 EUR-a te su ovim Izmjenama i dopunama povećani za 12.764,00 EUR-a, povećanje se odnosi na rashode nastale prilikom sanacije štete nakon olujnog nevremena.

**UPRAVNI ODJEL ZA FINANCIJE, GOSPODARSTVO I POLJOPRIVREDU**

Djelokrug

Upravni odjel za financije, gospodarstvo i poljoprivredu obavlja sljedeće upravne, stručne i druge poslove; poslovi planiranja, izrade i praćenja izvršenja Proračuna Grada; poslovi vođenja knjigovodstva te vođenja platnog prometa putem računa Grada; izrada kvartalnog, polugodišnjeg i godišnjeg izvještaja o izvršenju Proračuna; izrada plana nabave i izvješća o nabavi; vođenje registra ugovora; izrada ostalih zakonom propisanih izvještaja; nadzor proračunskih korisnika; vođenje evidencija gradske imovine; vođenje poslova osiguranja imovine; poslovi obračuna plaća radnika gradske uprave i izrada mjesečnih i godišnjih izvješća o radnicima i izvršenim isplatama; poslovi naplate gradskih prihoda uključujući i prisilnu naplatu; uspostavljanje, razvijanje i koordiniranje sustava financijskog upravljanja i kontrole; utvrđivanje i obračun šteta od elementarnih nepogoda i raspodjela sredstava pomoći, raspolaganje gradskom i državnom imovinom povjerenom Gradu na raspolaganje, stručni i drugi poslovi vezani za razvoj gospodarstva i poljoprivrede na području Grada, financijsko praćenje izvršenja provedbe EU projekata.

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

CILJ PROGRAMA

Osigurati redovito podmirivanje financijskih obveza prema službenicima i namještenicima odjela, redovan rad kao i poboljšanje rada odjela, održavanje i vođenje brige o poslovnim prostorima, instalacijama, opremi i uređajima neophodnim za rad gradske uprave.

Aktivnost: Opći poslovi

Cilj ove aktivnosti je osigurati sredstva potrebna za službena putovanja i ostale naknade troškova zaposlenicima vezano uz službena putovanja, stručno usavršavanje, materijal i sredstva za čišćenje i održavanje zgrade gradske uprave, zatim osigurati sredstva za potrošnju električne energije i troškovi grijanja, troškovi zamjene auto guma službenih automobila, troškove usluga promidžbe i informiranja, troškove komunalnih usluga za zgradu gradske uprave, troškovi intelektualnih i računalnih usluga, troškovi članarina, pristojbi i naknada te naknada štete pravnim i fizičkim osobama.

**GLAVA 3:ADMINISTRATIVNO I TEHNIČKO OSOBLJE**

PROGRAM:TEKUĆI PROGRAM

Program obuhvaća aktivnosti vezani za prava iz radnog odnosa službenika i namještenika.

Ovim programom planirani rashodi su bili 1.010.085,27 EUR-a. te su Izmjenama i dopunama smanjeni za 5.771,85 EUR-a. Smanjenje se odnosi na rashode na usklađenje plaće zaposlenih u Upravnom odjelu te rashode za usluge.

**GLAVA 4: GOSPODARENJE GRADSKOM IMOVINOM**

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela

Ovim programom planirani su rashodi u iznosu 421.773,58 EUR-a te je ovim Izmjenama i dopunama povećani su za 103.258,42. Povećanje se odnosi na opremanje sportske građevine nogometnog kluba Otok.